text: Bellaterra vol respostes sobre el clot Can Fatjó dels Aurons | BELLATERRA.CAT
  « EXCLUSIVA! Única entrevista als pares de Marcela Topor (Nascuda 8 setembre 1976 a Vaslui-Romania)
  ÚLTIMA HORA! Iñigo Urkullu tampoc anirà a la Conferència de Presidents autonòmics. »
  Bellaterra vol respostes sobre el clot Can Fatjó dels Aurons
  13 Desembre 2016 per Viot
  Foto: No abocador Can Fatjó de Bellaterra
  Durant les darreres setmanes alguns veïns se'ns han adreçat preguntant pels treballs que s'estan duent a terme als terrenys del clot de Can Fatjó dels Aurons, que aparentment no són de restauració. La preocupació dels veïns augmenta a mesura que passen els dies i que veiem que l'empresa Puigfel està acondicionant les rampes i els talussos per dur a terme alguna activitat que actualment desconeixem però que, tenint en compte tots els antecedents, ens dona motius per pensar en el pitjor escenari.
  El pla de restauració actual de l'argilera estableix que l'empresa Puigfel ha de reblir el clot amb terres netes. Ens ha arribat de diverses fonts que l'empresa Puigfel s'ha adreçat a l'Ajuntament de Cerdanyola per sol·licitar un permís per convertir l'argilera en un abocador i poder reblir el clot amb runes i altres materials. Aquestes mateixes fonts ens diuen que l'Ajuntament està analitzant la petició.
  Ens hem adreçat a l'Ajuntament perquè ens doni resposta a les qüestions següents:
  1. Que ens confirmi si l'empresa ha sol•licitat el permís per abocar-hi runes (convertir Can Fatjó en un abocador classe I). En cas afirmatiu, demanem que l'Ajuntament ens informi dels motius pels quals no l'ha denegat.
  2. Que ens confirmi si l'Ajuntament pot donar permís per convertir Can Fatjó en un abocador (ja sigui de classe I o de classe II) sense modificar la qualificació urbanística dels terrenys o sense fer-hi un pla urbanístic especial.
  3. En el cas que l'Ajuntament estigui considerant donar el permís per fer-hi un abocador de runes o altres materials, li demanem que ens informi dels motius que justificarien la concessió del permís per fer-hi un abocador.
  Com ja hem explicat en posts anteriors, la qualificació urbanística actual dels terrenys és l'únic obstacle que ha impedit que a Can Fatjó tinguem un Elena II. Una vegada concedit el permís per fer-hi un abocador de classe I (runes) el canvi de qualificació a abocador de classe II (abocador de deixalles) és considerada una modificació no substancial i, per tant, l'Ajuntament no s'hi podria oposar.
  Confiem que en els propers dies tindrem una resposta tranquil·litzadora de l'Ajuntament de Cerdanyola…